laion/Wikipedia-Exotic huggingface dataset:
Kõrgem Akadeemiatevaheline Atestatsioonikomisjon

Kõrgem Akadeemiatevaheline Atestatsioonikomisjon (vene keeles Высшая межакадемическая аттестационная комиссия) oli ühiskondlik organisatsioon Venemaal, mis oli võtnud endale õiguse väljastada akadeemilisi kraade - doktorikraade ja teaduste kandidaadi kraade . 1996. aasta suvel registreeriti Venemaa justiitsministeeriumis ühiskondlik organisatsioon "Rahvusvaheline Akadeemiatevaheline Liit" (vene keeles Международный межакадемический союз) kui teadustöötajate ühiskondlik ühendus. Sama aasta 4. novembril registreeriti Moskva linnavalitsuses Rahvusvahelise Akadeemiatevahelise Liidu raames "Kõrgem Ekspert-Kvalifikatsiooni Komitee" (vene keeles Высший экспертно-квалификационный комитет), mis omakorda moodustas Kõrgema Akadeemiatevahelise Atestatsioonikomisjoni Kõrgem Atestatsioonikomisjon Полномочия ВМAK[alaline kõdulink] Продолжение "Истории одной диссертации" Куплю докторскую - Не колбасу, а диссертацию
Tšernivtsi oblast

Tšernivtsi oblast on 1. järgu haldusüksus Ukrainas. Asub Lääne-Ukrainas ning piirneb Rumeenia ja Moldovaga. Ukraina 2001. aasta rahvaloenduse andmetel oli oblasti elanikest ukrainlas 75,0%, rumeenlasi 12,5%, moldaavlasi 7,3%, venelasi 4,1% ja poolakaid 0,4%. Oblast on osa ajaloolisest Bukoviinast. Suuremad jõed on Dnestr ja Prut. Gertsa rajoon Glõboka rajoon Hotõni rajoon Kelmentsi rajoon Kitsmani rajoon Novoselõtsja rajoon Putõla rajoon Sokõrjanõ rajoon Storožõnetsi rajoon Zastavna rajoon Võžnõtsja rajoon
Ceteris paribus

Ceteris paribus on ladinakeelne fraas, ligikaudse tähendusega "muu võrdsuse korral", mis on kasutusel eriti teadusfilosoofias kui füsikalistliku teadusliku eksperimendi tähtis tingimus. Ceteris paribus põhimõte tähendab, et teadusliku eksperimendi korral peavad võrdluseksperimendis olema peale uuritava suuruse kõik muud tingimused samad mis kontrolleksperimendis. Ceteris absentibus
Kompaniiveebel

Kompaniiveebel (kompaniivanem) on kompanii vanem allohvitser,kompaniiülema nõustaja personali-, administratiiv- ja tagalaküsimustes. Kompaniiveeblile alluvad alluvad ainult kompanii sisetoimkond Kompaniiveebliga võrdsustatud ametinimetused on veel: patareiveebel – suurtükiväes ja õhutõrjes; kursuseveebel või kooliveebel – kaitsejõudude õppeasutustes ja ajutistel kursustel; pootsman – sõjalaevadel. Kompaniiveebli ametikoha auaste on tavapäraselt vanemveebel. Õppeasutuste kursuseveebli ametikoht on tavaliselt staabiveebel. Enne Teist maailmasõda nimetati Eesti sõjaväes kompanii vanemat allohvitseri veltveebliks, mis oli ühtlasi ka üks allohvitseri auaste. Paljudes riikides on siiani vastav ametikoht ja auaste sama nimetusega.
Tšerkassõ oblast

Tšerkassõ oblast on 1. järgu haldusüksus Ukrainas. Halduskeskus ja suurim linn on Tšerkassõ. Tšerkassõ oblast piirneb põhjas Kiievi oblastiga, lõunas Kirovohradi oblastiga, idas Poltava oblastiga ja läänes Vinnõtsja oblastiga. Tšerkassõ oblast moodustati 7. jaanuaril 1954 Ukraina NSV osana. Tšerkassõ oblast jaguneb neljaks rajooniks: Tšerkassõ rajoon, Umani rajoon, Zolotonoša rajoon ja Zvenõgorodka rajoon. Enne 2020. aastat jagunes oblast 20 rajooniks ja 6 oblastilise alluvusega linnaks (Kaniv, Smila, Zolotonoša, Tšerkassõ, Uman, Vatutine). Number of Present Population of Ukraine, as of January 1, 2022
Emesene

emesene on vabatarkvaraline programm, mis oli algselt mõeldud Microsofti .NET Messenger Service kasutamiseks Linuxi operatsioonisüsteemides, kuid mis nüüdseks on laienenud ka Mac OS X ja Windowsi keskkondadele. Eesmärgiks on võimaldada ametliku Windows Live'i kliendi funktsioonide kasutamist lihtsamal, puhtamal ja kasutajasõbralikumal viisil. emesene on litsentsitud GNU üldise avaliku litsentsiga. Algne looja oli Luis Mariano Guerra, kellele praeguseks on lisandunud hulk kaasarendajaid. emesene on mitmeplatvormiline, binaarpakid on saadaval nii Microsoft Windowsile, Mac OS X-ile kui ka Linuxile. Programmi kirjutamisel on kasutatud Pythonit, GTK+, pyGTK ja pyCairot. Versioon 1.5.1 on ühilduv Windows Live Messengeri protokolliga MSNP15, st Windows Live Messenger 2009. Ametlikud Windows Live Messengeri toetatud funktsioonid on: Ühenduseta sõnumite saatmine (offline messaging) Isiklikud sõnumid (personal messages) 'Praegu esitamisel' sõnumid ('Now Playing') Müksamine Kontaktide hankimine serverist Hüüdnime hankimine serverist Sakkidega vestlusaknad Vestluste logimine Failiedastus Veebikaamera toetus Muud emesenele iseloomulikud tunnused: Lisandid ('Praegu esitamisel', Gmaili e-posti kontrollija, POP3 e-posti kontrollija, õigekirjakontroll, Youtube'i videod, last.fm-i lugude teatamine, MSN Premium ja muud) Automaatne vastamine Minimeerimine olekualale Akna ja ikooni teemad Emotikonide teemad LaTeX-i toetus Mitmekeelne (üle 40 keele) aMSN MSN Messenger emesene ametlik veebileht emesene konto SourceForge'is emesene konto FreshPortsis
Poltava oblast

Poltava oblast on 1. järgu haldusüksus Ukraina keskosas. Oblastis on 1842 asulat, sealhulgas 15 linna ja 21 alevit. Oblastis on 25 rajooni ja 6 oblastilise alluvusega linna (Hadjatš, Horišni Plavni, Krementšuk, Lubnõ, Mõrhorod ja Poltava). Dõkanka rajoon Hadjatši rajoon Hlobõne rajoon Horoli rajoon Hrebinka rajoon Karlivka rajoon Kobeljakõ rajoon Kozelštšõna rajoon Kotelva rajoon Krementšuki rajoon Lohvõtsja rajoon Lubnõ rajoon Mašivka rajoon Mõrhorodi rajoon Novi Sanžarõ rajoon Oržõtsja rajoon Poltava rajoon Põrjatõni rajoon Rešetõlivka rajoon Semenivka rajoon Šõšakõ rajoon Zinkivi rajoon Tšornuhhõ rajoon Tšutove rajoon Velõka Bahatška rajoon Number of Present Population of Ukraine, as of January 1, 2022
Tusklikupreili

Tusklikupreili (rootsi keeles Snorkfröken, soome Niiskuneiti) on soomerootsi lastekirjaniku Tove Janssoni muumilugude tegelane. Tusklikupreili on Muumitrolli suur imetleja ja sõbratar. Nendevahelistest suhetest aimub, et tegu võib olla millegi pisut enama kui lihtsalt suure sõprusega. Tusklik armub aeg-ajalt ka teistesse, kuid pöördub ikka tagasi Muumitrolli juurde, enne kui asi liiga tõsiseks jõuab minna. Ta on õrn ja arukas ning oskab peaaegu alati jääda optimistlikuks. Naiseliku tegelaskujuna pöörab väga suurt tähtsust oma väljanägemisele – tal on ilus kohev tukk ning ta kannab uhket sädelevat jalavõru. Samuti on ta väga kiindunud oma venda Tusklikusse. Joonissarjas "Muumioru lood" kannab Tusklikupreili nime Piripiiga.
Mymla

Mymla (originaalis rootsi keeles Mymlan, soome Mymmeli) on soomerootsi lastekirjaniku Tove Janssoni muumilugude tegelane. Rõõmsameelne tegelane teosest "Muumipapa memuaarid", kellel on palju lapsi. Teiste hulgas on ta lapsed väike My, Nuuskmõmmik ja samanimeline tütar Mymla.
Rivne oblast

Rivne oblast (varem ka venepäraselt Rovno oblast) on 1. järgu haldusüksus Ukrainas. Varaši linnas asub Rivne tuumaelektrijaam. Number of Present Population of Ukraine, as of January 1, 2022
Tuu-tiki

Tuu-tiki (rootsi keeles Too-ticki, soome Tuu-tikki) on soomerootsi lastekirjaniku Tove Janssoni muumilugude tegelane. Tuu-tiki elab talviti koos kaheksa nähtamatu karihiirega muumitrollide supelmajas. Kevade saabudes pöörab ta oma punase mütsi, mille teine pool on helesinine, pahupidi ja äratab leierkastimänguga talveund maganud Muumioru asukaid. Tuu-tiki prototüüp oli Tove Janssoni elukaaslane Tuulikki Pietilä.
Sekeldaja

Sekeldaja (rootsi keeles Joxaren, soome Juksu) on soomerootsi lastekirjaniku Tove Janssoni muumilugude tegelane. Sekeldaja on Nuuskmõmmiku isa ja Muumipapa lapsepõlvesõber teoses "Muumipapa memuaarid".
Žõtomõri oblast

Žõtomõri oblast on 1. järgu haldusüksus Ukrainas. Žõtomõri oblast piirneb põhjas Valgevene Homieli oblastiga, läänes Rivne oblastiga, edelas Hmelnõtskõi oblastiga, lõunas Vinnõtsja oblastiga ja idas Kiievi oblastiga. Suuremad linnad on Žõtomõr, Berdõtšiv, Korosten, Malõn ja Zvjahel. Suuremad jõed on Už, Teteriv ja Ubort. Oblast jaguneb 4 rajooniks: Berdõtšivi rajoon, Korosteni rajoon, Novohrad-Volõnskõi rajoon ja Zvjaheli rajoon. Oblast jagunes 2020. aastani 23 rajooniks ja 5 oblastilise alluvusega linnaks (Berdõtšiv, Korosten, Malõn, Novograd-Volõnskõi, Žõtomõr). Andrušivka rajoon Baranivka rajoon Brussõlivi rajoon Horošivi rajoon Jemiltšõne rajoon Korostõšivi rajoon Ljubari rajoon Luhõnõ rajoon Malõni rajoon Narodõtši rajoon Olevski rajoon Ovrutši rajoon Popilnja rajoon Pulõnõ rajoon Radomõšli rajoon Romanivi rajoon Ružõni rajoon Tšernjahhivi rajoon Tšudnivi rajoon
2008. aasta Kuldgloobuse auhinnad

2008. aasta Kuldgloobuse auhinnad olid 65. Kuldgloobuse auhinnad, mis jagati 13. jaanuaril 2007. aastal. Ameerika Ühendriikide Stsenaristide Gildi streigi tõttu traditsioonilist auhindade jagamist ei toimunud, selle asemel tehti võitjad teatavaks pressikonverentsil. Parim draamafilm: "Lepitus" (Atonement ) Parim draamafilmi meesnäitleja: Daniel Day-Lewis – "Veri hakkab voolama" (There Will Be Blood) Parim draamafilmi naisnäitleja: Julie Christie – "Temast eemal" (Away From Her) Parim muusika- või komöödiafilm: "Sweeney Todd: Fleet Streeti deemonlik habemeajaja" Parim muusika- või komöödiafilmi meesnäitleja: Johnny Depp – "Sweeney Todd: Fleeti Streeti deemonlik habemeajaja" Parim muusika- või komöödiafilmi naisnäitleja: Marion Cotillard – "Edith Piaf – elusse armunud" (La Vie en Rose) Parim meeskõrvalosatäitja: Javier Bardem – "Ei ole maad vanadele meestele" Parim naiskõrvalosatäitja: Cate Blanchett – "Kus on Bob Dylan?" (I'm Not There) Parim lavastaja: Julian Schnabel – "Tuukrikell ja liblikas" (The Diving Bell and the Butterfly) Parim stsenaarium: Joel Coen ja Ethan Coen – "Ei ole maad vanadele meestele" Parim muusika: Dario Marianelli – "Lepitus" Parim laul: "Guaranteed" filmist "Tagasi looduse rüppe" (Into the Wild) Parim võõrkeelne film: "Tuukrikell ja liblikas" (Prantsusmaa, USA) Parim joonisfilm: "Ratatouille" Parim draamasari "Pöörased" Parim muusika- või komöödiasari: "Statistid" (Extras) Parim lühisari või telefilm: "Longford" Parim draamasarja meesnäitleja: Jon Hamm – "Pöörased" Parim muusika- või komöödiasarja meesnäitleja: David Duchovny – "Californication" Parim lühisarja või telefilmi meesnäitleja: Jim Broadbent – "Longford" Parim draamasarja naisnäitleja: Glenn Close – "Damages" Parim muusika- või komöödiasarja naisnäitleja: Tina Fey – "30 Rock" Parim lühisarja või telefilmi telefilmis: Queen Latifah – "Life Support" Parim telefilmi, tele- või lühisarja meeskõrvalosatäitja: Jeremy Piven – "Kaaskond" Parim telefilmi, tele- või lühisarja naiskõrvalosatäitja: Samantha Morton – "Longford"
Lehtadru

Lehtadru (Laminaria) on lehtadruliste sugukonda kuuluv perekond pruunvetikaid. Lehtadruliike on teada umbes 30. Mitut lehtadrudeliiki tarvitatakse toiduks ja töönduses. Lehtadrul on suhteliselt pikad nahkjad lehed. Lehtadrude levila on peamiselt Atlandi ja Vaikse ookeani põhjaosa, kuid neid on leitud ka Valgest ja Kara merest. Nad kasvavad 8–30 meetri sügavusel, soojas merevees kuni 120 m sügavusel. Läbi aegade on lehtadrut kasutatud väetisena, sest lehtadru sisaldab suurel hulgal mitmesuguseid mikro- ja makroelemente. Mõnd lehtadruliiki, eriti suhkru-lehtadrut (Laminaria saccharina), tarvitatakse toiduks (merikapsas). Lehtadrus on palju joodi ja see on taimes orgaaniliste ühendite koostises, mis lihtsustab inimestel joodi omandamist. Sellepärast parandab lehtadru söömine kilpnäärme tööd. Vajaliku joodikoguse saamiseks peaks inimene iga päev sööma 30–40 grammi värsket lehtadrut. Kuid joodi suhtes tundlikud inimesed ei tohiks adrut süüa. Lehtadrus leidub peaaegu kõiki inimorganismile vajalikke mineraalaineid ja vitamiine. Selle söömine mõjub organismi üldtugevdavalt ja leevendab paljusid haigusi. Teistest liikidest on toodetud manniidi, joodi ja teisi ühendeid.
Sumbküla

Sumbküla on külatüüp, kus taluõued paiknevad suhteliselt vaba vormiga kobaras koos. Tüüpiline Lääne-Eesti ja saarte sumbküla näide on Koguva küla Muhu saarel. Eesti külatüübid
Ahelküla

Ahelküla on külatüüp, kus taluõued paiknevad ühel pool külateed, moodustades talude vahele suuremad vahed põllulappide ja karjamaadega kui ridakülas. haguküla Eesti külatüübid
Tapa alligaator ja põgene

"Tapa alligaator ja põgene" (ingl. Kill the Alligator and Run) on joonissarja "Simpsonid" 11. hooaja 19. jagu, mis jõudis eetrisse 30. aprillil 2000. Homer teeb isiksuse testi, mille tulemustes oli kirjas, et tal on elada jäänud ainult 3 aastat. Ta läheb hulluks ja külastab psühhiaatrit. Psühhiaater soovitab tal pikale puhkusele minna. Simpsonite perekond läheb Floridasse reisile. Kui nad kohale jõuavad, avastavad nad, et parasjagu on kevadise koolivaheaja pidustused. Marge tahab, et Homer jääks hotellituppa, kuid Homer põgeneb ja läheb Kid Rocki kontserdile. Kui pidu läbi saab üürib Homer hõljuki ja läheb sellega soo peale sõitma. Ta ajab kogemata alla ja tapab linna kuulsaima elaniku alligaator Captain Jacki. Ehkki Homer on ainus süüdlane, leitakse, et kogu perekond on süüdi. Nad põgenevad restorani ja seejärel lähedalasuvasse haagisesse, kuid šerif leiab nad ja Simpsonid pannakse sunnitööle. Ühel õhtul töötades leiavad nad Captain Jacki, kes polegi surnud, vaid oli ainult minestanud. Kuigi Simpsonid on süütud, ei tohi nad enam Floridasse tagasi tulla. Järgmisele reisile plaanivad nad Põhja-Dakotasse minna. Tapa alligaator ja põgene andmekogus IMDb (inglise)
Tänavküla

Tänavküla on külatüüp, mille puhul taluõued paiknevad järjest mõlemal pool külatänavat. Tänavküla sarnaneb tänapäeva aedlinna linnatänavaga. Tüüpilistes vene tänavkülades (nt peipsivenelaste külades) paiknevad taluelamud fassaadiga külatänava joonel. Eesti territooriumil levinud tänavkülades võib hoonete paigutuses külatänava suhtes esineda ka erinevusi. Eesti külatüübid Peipsivenelaste külad Ridaküla
Hajaküla

Hajaküla on külatüüp, kus taluõued paiknevad maastikul hajusalt ja nende vahel laiuvad põllud, metsad ja karjamaad. Hajakülad on eriti iseloomulikud Lõuna-Eesti maastikule, kuid hajakülasid võib leida kõikjal üle Eesti. Hajatalu Eesti külatüübid TEA entsüklopeedia 8. köide, 2012.
Põld

Põld (ka põllumaa) on haritav maa, mida korrapäraselt kultiveeritakse taimekasvatuslikul eesmärgil ning kus külvikorra järgi kasvatatakse valdavalt lühiealisi kultuure. Põld on ühtlasi osa külvikorra maa-alast. Eestis arenesid põlispõllud välja I aastatuhandel pKr. Küla kogukondlikus maakasutuses olevad põlispõllud olid arvatavasti juba enne 13. sajandit talude vahel osadeks jagunenud. Külapõld moodustas harilikult suurema põllumassiivi, mis oli vastavalt külvikorrale jagatud kolmeks osaks. Aiaga ümbritsetud osasid nimetati põhjaeesti murretes põld ehk väli, lõunaeesti murretes nurm ja läänemurdes kolmandis. Saartel ja osaliselt Lõuna-Eestis olid eri talude osapõldudena kasutusel piklikud neljakandilised lapimaad, mis paiknesid küla ühisel põllumaal korratult läbisegi ning neid eraldasid üksteisest kitsad kündmata põllupeenrad. Põhja- ja Kesk-Eestis jaotati Rootsi eeskujul suured külaväljad alates 17. sajandist talude vahel pikkadeks kitsasteks nöörsirgeteks ribadeks ehk nöörimaadeks. Mõõdetud põlluribad olid ühelaiused ning asusid väljal tavaliselt kindlas järjestuses. Sellise jagamise kaudu püüti igale talule anda kasutamiseks samaväärse viljakusega maad. Eraldi suurtest põllualadest või kaugemal metsas võeti mõnede talude poolt kasutusele täiendavaid põllulappe ehk umbaedu, mis olid tavaliselt piiratud aiaga. Vanad põllujaotused kaotati külades talude kruntimisega 19. sajandi II poolel. Nööri- ja lapimaid oli 20. sajandi alguseks säilinud veel Saaremaal ning vähesel määral ka Mandri-Eestis endistes kroonumõisates Eesti keele seletav sõnaraamat vaadatud 29.07.2020 Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 228
Tomatimahl

Tomatimahl on tomatitest valmistatud mahl. Kauplustes müüdavasse mahla on tootjad tavaliselt lisanud ka soola. Tomatimahl sisaldab ka antioksüdanti lükopeen, mis mõnede inimeste arvates on heaks vähi ravimiks. Meestearstide sõnul on see eesnäärmevähi ennetamisel väga tõhus. (Vähendavat tõenäosust 30 - 50%)[viide?] See on populaarne kokteili "Bloody Mary" koostisosa, segatuna viina ja vürtsidega.
Dacke-vaenus

Dacke-vaenus (ka Dacke-sõda, Dacke ülestõus, rootsi keeles Dackefejden) oli sõjaline sisekonflikt Rootsis aastatel 1542–1543, mis sai nime Rootsi keskvõimu vastu üles tõusnute juhi Nils Dacke järgi. Vaenuse põhjusteks võib pidada Gustav Vasa tsentraliseerivat ja moderniseerivat poliitikat, mis pani talupoegkonnale senisest tunduvalt suurema maksukoormuse. Samuti oli enamikule konservatiivsest talupoegkonnast vastumeelne protestantluse juurutamine alates 1527. aastast. Just Smålandis oli katoliku kiriku toetus kõige tugevam ning kui kuningas sealt krikuvarasid konfiskeerima hakkas, tekkisidki seal peagi rahutused. 1542. aasta suvel puhkes Smålandis avalik ülestõus, maksu koguvad kuninga foogtid tapeti. Kuningas saatis mässuliste vastu armee oma naisevenna Gustav Olofsson Stenbocki juhtimisel, kuid see sai Nils Dacke poolt juhitud talupoegade käest lüüa. Tema pooldajate hulk kasvas seejärel plahvatuslikult ning rahutused levisid peagi naaberprovintsidesse ning isegi Taanisse. Nähes, et olukord on palju ohtlikum, kui Stockholmis esialgu arvati, sõlmis Gustav I Dackega sama aasta sügisel vaherahu. Viimase võimu all oli peaaegu kogu Småland ning ka osa seda ümbritsevatest aladest. Olulisemad kindlused olid siiski jäänud kuninga kätte. Nähes Dacke suurt edu, kiirustasid Gustavi vastased seda ära kasutama. Katoliiklik Mecklenburgi hertsog Albrecht VII oli esimene, kes Dackega ühendust võttis ning pakkus ennast uueks Rootsi kuningaks, kes taastaks reformatsioonieelse olukorra. Sarnaseid pakkumisi tegid ka teied Põhja-Saksa katoliiklikud vürstid. Dacke lükkas aga kõik nende pakkumised tagasi, lootes Gustav Vasaga kompromissile jõuda. Samas algatas Gustav I protestantlikes ringkondades massiivse Dacke-vastase kampaania ja kutsus üles Saksa riike koguni Dacket ründama. Selleni asi siiski ei läinud, kuid Taani kuningas Christian III alustas tegelikult Dacke-vastast tegevust, sest temale kuuluva Skåne talupojad olid samuti rahutuks muutunud. 1543. aasta märtsis ründas Gustav I suurte vägedega Dacket ja saavutas tema vägede üle peagi võidu. Dackel endal läks korda põgeneda, kuid sama aasta suvel said kuninga väed ta Taani piiri peal siiski kätte ning lasid ta lahingus maha. Ülestõusu mahasurumise järel karistas kuningas vastuhakanuid karmilt: ülestõusu juhid ja neid toetanud preestrid hukati, mässulised talupojad saadeti Soome sõjaväeteenistusse ja mässuliste käes olnud alad pidid maksma suuri trahve. Dacke-vaenus oli ilmselt kõige ohtlikum vastuhakk Gustav Vasa tsentraliseerimispoliitikale, kuid seejärel läks tal korda oma võimubaasi juba suuremate probleemideta kasvatada.
Kirovohradi oblast

Kirovohradi oblast (ukraina keeles Кіровоградська область) on 1. järgu haldusüksus Ukrainas. Oblast moodustati 10. jaanuaril 1939. Tollal aga eksisteeris juba Kirovi oblast ja seetõttu nimetati oblastikeskus Kirovo ümber Kirovohradiks, et oblastite nimed oleksid eristatavad. Oblasti praegused piirid on aastast 1954. Oblastis on 4 rajooni, 12 linna, 2 linnarajooni, 26 alevit ja 1015 küla. Suuremad linnad on Kropõvnõtskõi, Oleksandrija ja Svitlovodsk. Holovanivskõi rajoon Kropõvnõtskõi rajoon Novoukrajinka rajoon Oleksandrija rajoon Number of Present Population of Ukraine, as of January 1, 2022 Кіровоградська область (vaadatud: 06.02.2021) Oblasti koduleht Kirovohradi päevauudised Kirovohrad www-kataloogide otsingus
Iraani revolutsioon

Iraani 1979. aasta revolutsioon (tuntud ka kui islamirevolutsioon, pärsia keeles: انقلاب اسلامی, enghelābe eslāmi) oli revolutsioon, mis muutis Iraani konstitutsioonilise monarhia, kus valitses šahh Moḩammad Reẕā Pahlavī, islami vabariigiks, mida juhtis ajatolla Rūḩollāh Khomeynī. Ajatolla Khomeynī oli ka revolutsiooni juht ja uue riigi rajaja. Seda revolutsiooni on kutsutud maailma suuruselt kolmandaks revolutsiooniks Prantsuse revolutsioon ja Venemaa oktoobrirevolutsiooni järel ning selle sündmusega sai "poliitilise jõu islami fundamentalism ... Marokost kuni Malaisiani." Revolutsioon sai alguse 1978. aasta jaanuaris, kui esimestel suurtel meeleavaldustel nõuti šahhi tagasiastumist, ja kulmineerus uue teokraatliku põhiseaduse heakskiitmisega, mille järel sai 1979. aasta detsembris uueks riigijuhiks Khomeynī. Pärast jaanuaris 1979 toimunud streike ja meeleavaldusi läks Moḩammad Reẕā Pahlavī eksiili ja 1. veebruaril 1979 saabus Ayatollah Khomeynī Teherani, kus teda tervitasid miljonid iraanlased. Iraanist sai ametlikult islami vabariik 1. aprillil 1979 kui iraanlased hääletasid üleriiklikul referendumil selle poolt. Iraani 1908. aasta revolutsioon – revolutsioon, mille tagajärjel asendati Iraani senine šahhi ainuvõim konstitutsioonilise monarhiaga Iraani riigipeade loend History of Iran, Iran Chamber. Islamic Revolution of Iran, MS Encarta. The Islamic Revolution, Internews. Iranian Revolution. Iran Profile, PDF. The Shah and the Ayatollah: Iranian Mythology and Islamic Revolution, ISBN 0-275-97858-3, Fereydoun Hoveyda, Amir Abbas Hoveyda vend. Encyclopædia Britannica. Marvin Zonis quoted in Wright, Sacred Rage 1996, p.61 Nasr, Vali, The Shia Revival, Norton, (2006), p.121 The Iranian Revolution. Ruhollah Khomeini, Encyclopedia Britannica. Iran Islamic Republic, Encyclopedia Britannica. Iranian revolution in pictures, BBC World
Sumõ oblast

Sumõ oblast on 1. järgu haldusüksus Ukrainas. Piirneb põhjas ja idas Venemaaga. Sumõ oblast moodustati 10. jaanuaril 1939. Sumõ oblastis on 15 linna. Suuremad linnad on Sumõ, Konotop, Šostka, Ohtõrka, Romnõ, Hluhhiv, Lebedõn, Krolevets ja Trostjanets. Sumõ oblast jaguneb viieks rajooniks. Enne 2020. aastal toimunud haldusreformi oli rajoone 17, lisaks oli seitse oblastilise alluvusega linna. Konotopi rajoon (halduskeskus Konotop) Ohtõrka rajoon (halduskeskus Ohtõrka) Romnõ rajoon (halduskeskus Romnõ) Sumõ rajoon (halduskeskus Sumõ) Šostka rajoon (halduskeskus Šostka) Number of Present Population of Ukraine, as of January 1, 2022 Информация о Сумской области Укр-пром
Ciliata

Ladinakeelne sõna "Ciliata" võib biosüstemaatikas tähendada: ripsloomi ehk tsiliaate perekonda Ciliata lutslaste sugukonnast
Vasallriik

Vasallriik on suurriigi sõltlasriik, mis on säilitanud vormilise iseseisvuse.
Aastaajad (täpsustus)

Aastaajad on perioodid, milleks aasta jaotatakse loodusnähtuste põhjal. "Aastaajad" on mitme teose pealkiri: "Aastaajad", Joseph Haydni oratoorium "Aastaajad", Antonio Vivaldi viiulikontsertide tsükkel "Aastaajad", Pjotr Tšaikovski klaveripalade tsükkel "Aastaajad", Aleksandr Glazunovi ballett Neli aastaaega
Kesk-Aafrika Vabariigi vapp

Kesk-Aafrika Vabariigi vapp on Kesk-Aafrika Vabariigi ametlik vapp. Vapp on kasutusel alates aastast 1963. Lipuvärvides kilpi ääristavad riigilipud. Kilp koosneb neljast väljast; rohelisel väljal kujutatud elevant ja valgel väljal kujutatud baobab sümboliseerivad loodust ja riigi selgroogu. Käe kujutis sinisel väljal on pärit vapi kasutuselevõtu ajal valitsenud partei sümboolikast. Kilbi keskel on must Aafrika kujutis ja sellele kollase tähega märgitud Kesk-Aafrika Vabariigi asukoht. Kilbi kohal on tõusev päike ja lint sangokeelse tekstiga "Zo Kwe Zo" ('inimesed inimestele'). Kilbi all on lint prantsuskeelse deviisiga "Unité, dignité, travail" ('ühtsus, väärikus, töö'). Kesk-Aafrika Vabariigi lipp
Ternopili oblast

Ternopili oblast on 1. järgu haldusüksus Ukrainas. Oblastis on 15 linna. Suuremad linnad on Ternopil, Tšortkiv, Kremenets, Berežanõ, Terebovlja, Zbaraž, Butšatš ja Borštšiv. Ternopili oblast piirneb põhjas Rivne oblasti, idas Hmelnõtskõi oblasti, lõunas Tšernivtsi oblasti, edelas Ivano-Frankivski oblasti ja loodes Lvivi oblastiga. Ternopili oblast jaguneb kolmeks rajooniks. Enne 2020. aasta juulit toimunud haldusreformi oli rajoone 15. Kremenetsi rajoon Ternopili rajoon Tšortkivi rajoon Berežanõ rajoon Borštšivi rajoon Butšatši rajoon Gusjatõni rajoon Kozova rajoon Lanivtsi rajoon Monastõrõska rajoon Pidgaitsi rajoon Pidvolotšõski rajoon Šumski rajoon Zalištšõkõ rajoon Zbaraži rajoon Zborivi rajoon Terebovlja rajoon Butšatši raekoda Butšatši linnus Butšatši Püha Nikolai kirik Number of Present Population of Ukraine, as of January 1, 2022
Mymla tütar

Mymla tütar (originaalis rootsi keeles Mymlans dotter, soome Mymmelin tytär) on soomerootsi lastekirjaniku Tove Janssoni muumilugude tegelane. Ta on Mymla-nimelise tegelase tütar ning tema nimi on samuti Mymla. Mymla tütar on Väikese My õde. Mymla tütart mainitakse raamatus tavaliselt lihtsalt Mymlana.